Robert Pattinson Secara Rasmi Dipilih Untuk Menjadi Batman
Segala khabar angin mengenai siapa yang akan membawakan watak Batman seterusnya akhirnya terjawab apabila studio Warner Bros. bersetuju untuk menganugerahkan gelaran Batman kepada pelakon Inggeris, Robert Pattinson. Pattinson sebelum ini disaing hebat dari rakan senegaranya, Nicholas Hoult dalam sesi ujibakat untuk karakter Bruce Wayne / Batman. Walaupun kedua-dua aktor ini disukai pihak studio, pemilihan Pattinson sebagai Batman dipengaruhi oleh Matt Reeves, pengarah filem The Batman.  The Batman akan menampilkan karakter adiwira DC itu diwaktu muda, – sebab kenapa Ben Affleck melepaskan watak Batmam. Filem ini juga akan memiliki ciri-ciri filem noir serta akan memberi fokus kepada abiliti detektif kepada karater utamanya. Robert Pattinson akan muncul dalam filem hitam putih berjudul The Lighthouse yang telah ditayangkan di fistival filem Cannes baru-baru ini dan akan turut membintangi filem Tenet arahan Christopher Nolan. The Batman dijangka akan memulakan penggambaranya pada musim panas ini dan akan ditayangkan pada 25 Jun 2021